Hvordan er Rena?
Rena ligger i Åmot kommune og er et godt sted å bo og leve. Rena leir har svært gode treningsfasiliteter, med friidrettsbane, flere styrkerom, løpestier, svømmehall og preparert lysløype på vinterstid. Rena sentrum har et godt utvalg av butikker og spisesteder, samt Høgskolen i Innlandet med en rekke ulike studietilbud.

Åmot kommune har blant annet alpinbakke, aktiv fallskjermklubb, badestrand m/ stupetårn, gode jaktmuligheter, stort skiløypenettverk, hoppbakke og motocrossbane. Dersom du skulle ønske ytterligere byfasiliteter, er det 25 minutter til Elverum, 50 minutt til Hamar og 2 timer til Oslo med bil.